Πατρίτσια Περιστέρη

Η Πατρίτσια Μίλικ Περιστέρη (Αθήνα, 14 Αυγούστου 1988) είναι ηθοποιός και fashion blogger ελληνικής και πολωνικής καταγωγής. Είναι ευρύτερα γνωστή για το ρόλο της στη σειρά «Χαρά Αγνοείται» ενώ ξεκίνησε τη πορεία της στο χώρο του θεάματος, το 1999, όταν σε ηλικία 11 ετών παρουσίαζε το παιδικό δελτίο ειδήσεων του ΣΚΑΪ. Έχει δημιουργήσει το δικό της blog "Milikiss" ενώ το 2016 πήρε το βραβείο «Social Media Darling» από την εταιρεία Accessorize. Πλέον ζει μόνιμα στο Μεξικό.

 Βιογραφικό 
Γεννήθηκε και μεγάλωσε στην Αθήνα από Έλληνα πατέρα και Πολωνή μητέρα. Σε ηλικία 11 ετών παρουσίαζε το κεντρικό (παιδικό) δελτίο ειδήσεων του ΣΚΑΪ. Στη συνέχεια πήρε μέρος σε αρκετά διαφημιστικά σποτ. Στα 16 της πήγε για πρώτη φορά σε οντισιόν και κέρδισε έναν μικρό ρόλο στην ταινία της Λουκίας Ρικάκη «Κράτησέ με». Για τον ρόλο της στην ταινία υπήρξε υποψήφια για το βραβείο Β' γυναικείου ρόλου στο Φεστιβάλ Θεσσαλονίκης. Η ταινία έγινε αφορμή να μπει στη ζωή της η καθημερινή σειρά της Βάνας Δημητρίου «Έρωτας» που παιζόταν με επιτυχία στον ANT1 για τρεις σεζόν. Οι συντελεστές την είδαν στην ταινία της Ρικάκη και αφού την αναζήτησαν και τη βρήκαν, της πρότειναν συνεργασία. Εκείνη την εποχή πήγαινε ακόμη στην τελευταία τάξη του λυκείου. Κάπως έτσι, στη δεύτερη σεζόν του «Έρωτα» έκανε δειλά-δειλά το ντεμπούτο της στη μικρή οθόνη, παίζοντας τον ρόλο της «Χριστίνας Δούκα». Η θητεία της στον «Έρωτα» συνεχίστηκε έναν χρόνο μετά την αποφοίτησή της από το λύκειο. Μετά της έγινε πρόταση να κάνει δοκιμαστικό για τη σειρά «Χαρά αγνοείται» στο MEGA και τελικά κατάφερε να πάρει το ρόλο της «Χαράς». Από την προβολή του πρώτου κιόλας επεισοδίου της σειράς σημειώθηκαν υψηλά νούμερα τηλεθέασης και έτσι ο ρόλος αυτός την καθιέρωσε στον χώρο της υποκριτικής. Η πιο πρόσφατη δουλειά της στην τηλεόραση ήταν τη σεζόν 2014-2015 η τηλεοπτική σειρά «Ρουά Ματ» της Βάνας Δημητρίου η οποία προβαλλόταν καθημερινά στον ANT1 και στον ANT1 Κύπρου και είχε τον πρωταγωνιστικό ρόλο της «Ρουμπίνης Κομνηνού». Στο παρελθόν είχε δηλώσει ότι αρχικά επιθυμούσε να γίνει ρεπόρτερ αλλά τελικά την κέρδισε η υποκριτική. Εκτός από ηθοποιός είναι και fashion blogger. Το 2016 κέρδισε το βραβείο «Social Media Darling» από την Accessorize.

 Προσωπική ζωή 
Από το 2017 μέχρι το 2019 ζούσε στη Ζυρίχη της Ελβετίας και εργαζόταν ως fashion blogger. Από το 2019 μένει μόνιμα στο Μεξικό. Το 2025 ανακοίνωσε τον γάμο της με τον Μεξικανό εικαστικό Μάρκος Κόχαμπ αλλά και την εγκυμοσύνη της στο πρώτο τους παιδί. 

 Φιλμογραφία 
 Τηλεόραση 
+ΈτοςΤίτλος Προγράμματος ΚανάλιΡόλοςΣημειώσεις1998-1999 Παιδικό Δελτίο Ειδήσεων ΣΚΑΪΗ ΊδιαΠαρουσιάστρια2005-2008ΈρωταςΑΝΤ1Χριστίνα ΔούκαΠρωταγωνιστικός Ρόλος2008-2009Χαρά ΑγνοείταιMEGAΧαρά Μάρκου Πρωταγωνιστικός Ρόλος2009Επτά Θανάσιμες ΠεθερέςMEGAΕλπίδα Επεισόδιο: "Η Πεθερά από το Μέλλον"2009-2010 Doctor ΡούληςANT1Ντέπυ Φικιώρη Πρωταγωνιστικός Ρόλος2010Dancing with the starsΑΝΤ1Η ΊδιαΔιαγωνιζόμενη | 8η Θέση2011Ο πόλεμος των άστρωνΑΝΤ1Μελίνα Επεισόδιο: "Το άλλο μισό του άλλου μισού μου" Η ΠολυκατοικίαMEGAΚαταρίνα Νόβακ Περιστέρη Επεισόδιο: "Ήταν μια φορά ένας Βραζιλιάνος"2014-2015Ρουά ΜατΑΝΤ1 ΚύπρουΡουμπίνη Κομνηνού Πρωταγωνιστικός Ρόλος 

 Κινηματογράφος 
+Έτος Τίτλος Κινηματογραφικής ΤαινίαςΡόλος 2006Κράτησέ με 2010Στο ξέσπασμα του φεγγαριού Τζένη 2011Το έτερον ήμισυ Εύα 2014Deep down and dirty 2015Ο Κλέαρχος, η Μαρίνα κι ο κοντός Βιολέτα 

 Θεατρογραφία 
ΈτοςΤίτλοςΘέατρο2009Όταν σε είδαΘέατρο Κατερίνας Βασιλάκου2011-2012Οι απελπισμένοιπεριοδεία

 Παραπομπές 

Κατηγορία:Ελληνίδες ηθοποιοί τηλεόρασης